
BIROULUI  PERMANENT

AL

CAMEREI  DEPUTAŢILOR

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.56/2016 pentru modificarea şi completarea Ordonanţei de urgenţă a Guvernului nr.120/2002 privind aprobarea Sistemului de susţinere şi promovare a exportului cu finanţare de la bugetul de stat, înregistrat sub nr. 4c-2/777 din 31 octombrie 2016, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.

PREŞEDINTE,

Leonardo BADEA
Parlamentul  României


	Comisia pentru buget, finanţe şi bănci
	
	Bucureşti,  26 .04.2017
Nr. 4c-2/777
PLx 496/2016


RAPORT

asupra 
proiectului de Lege privind aprobarea Ordonanţei de urgenţă a Guvernului nr.56/2016 pentru modificarea şi completarea Ordonanţei de urgenţă a Guvernului nr.120/2002 privind aprobarea Sistemului de susţinere şi promovare a exportului cu finanţare de la bugetul de stat
În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru buget finanțe și bănci a fost sesizată spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.56/2016 pentru modificarea şi completarea Ordonanţei de urgenţă a Guvernului nr.120/2002 privind aprobarea Sistemului de susţinere şi promovare a exportului cu finanţare de la bugetul de stat, trimis cu adresa nr. PLx.496/2016 din 31 octombrie 2016.
Conform prevederilor art. 75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din 24 octombrie 2016.

La întocmirea raportului s-a avut în vedere avizul favorabil al Consiliului Legislativ, avizul favorabil al Comisiei pentru industrii şi servicii şi avizul favorabil al Comisiei pentru politică economică, reformă şi privatizare.
Guvernul, prin punctul său de vedere cu nr.640/MRP/14.02.2017, susține adoptarea acestui proiect de Lege.
Proiectul de lege supus dezbaterii are ca obiect de reglementare  modificarea cadrului legislativ, astfel încât acesta să permită creşterea numărului de beneficiari de ajutor de minimis pentru promovarea exporturilor. În acest sens, Ministerul Economiei, Comerţului şi Relaţiei cu Mediul de Afaceri va putea să achite, direct, către organizatorul extern de expoziţii sumele angajate aferente închirierii spaţiului expoziţional, precum şi sumele necesare pentru constituirea şi/sau amenajarea spaţiului expoziţional, dacă legislaţia specifică ţării unde se realizează manifestarea expoziţională prevede o astfel de obligaţie. Totodată, pentru instituţiile care administrează programe de susţinere şi promovare a exporturilor, se înlocuieşte obligaţia de obţinere a acordului Consiliului de Export cu obligaţia de consultare a acestuia, cu privire la propunerile de fonduri bugetare necesare acestor programe. 

În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat proiectul de lege menţionat mai sus, în şedinţa din  25 aprilie 2017.
La lucrările comisiei şi-au înregistrat prezenţa 21 deputaţi din totalul de 25 de membrii ai comisiei.

La dezbaterea proiectului de lege au participat, în calitate de invitaţi,  reprezentanţi ai Ministerului pentru Mediul de Afaceri, Comerţ şi Antreprenoriat. 
În urma examinării şi a opiniilor exprimare, deputații prezenți la lucrări, au hotărât cu unanimitate de voturi, să supună Plenului Camerei Deputaţilor spre dezbatere şi adoptare proiectul de Lege privind aprobarea Ordonanţei de urgenţă a Guvernului nr.56/2016 pentru modificarea şi completarea Ordonanţei de urgenţă a Guvernului nr.120/2002 privind aprobarea Sistemului de susţinere şi promovare a exportului cu finanţare de la bugetul de stat, cu amendamentul admis prezentat în anexă.
În raport cu obiectul şi conţinutul său, proiectul de lege face parte din categoria legilor ordinare.
	PREŞEDINTE,

Leonardo BADEA
	SECRETAR,

Marilen - Gabriel PIRTEA


Şef serviciu

Giorgiana Ene

Consultant parlamentar

Cristina Dicu

ANEXĂ

Amendamente admise

În urma dezbaterii, Comisia propune adoptarea proiectului de lege cu următoarele amendamente:

	Nr. crt.
	Text Ordonanţă de Urgenţă 
	Text Senat
	Amendamente propuse
	Motivarea amendamentelor

	1.
	
	Titlul legii

LEGE

privind aprobarea Ordonanţei de urgenţă a Guvernului nr. 56/2016 pentru modificarea şi completarea Ordonanţei de urgenţă a Guvernului nr. 120/2002 privind aprobarea Sistemului de susţinere şi promovare a exportului cu finanţare de la bugetul de stat

	Nemodificat
	

	2.
	
	Articol unic.- Se aprobă Ordonanţa de urgenţă a Guvernului nr. 56 din 19 septembrie 2016 pentru modificarea şi completarea Ordonanţei de urgenţă a Guvernului nr. 120/2002 privind aprobarea Sistemului de susţinere şi promovare a exportului cu finanţare de la bugetul de stat, publicată în Monitorul Oficial al României, Partea I, nr.728 din 20 septembrie 2016, cu următoarea modificare:
	Nemodificat
	

	4.
	Titlul Ordonanţei

ORDONANŢĂ DE URGENŢĂ
 pentru modificarea şi completarea Ordonanţei de urgenţă a Guvernului nr. 120/2002 privind aprobarea Sistemului de susţinere şi promovare a exportului cu finanţare de la bugetul de stat
	
	Nemodificat
	

	5.
	Art. I. - Ordonanţa de urgenţă a Guvernului nr. 120/2002 privind aprobarea Sistemului de susţinere şi promovare a exportului cu finanţare de la bugetul de stat, republicată în Monitorul Oficial al României, Partea I, nr. 67 din 29 ianuarie 2008, se modifică şi se completează după cum urmează:
	
	Nemodificat
	

	6.
	1. La articolul 1, alineatul (3) se modifică şi va avea următorul cuprins:
	
	Nemodificat
	

	
	"(3) Propunerile de fonduri bugetare pentru programele de susţinere şi promovare a exportului se fac de instituţiile care administrează programele respective, cu consultarea prealabilă a Consiliului de Export."
	
	
	

	7.
	2. La aerticolul 3, alineatul (2) se modifică şi va avea următorul cuprins:
	
	Nemodificat
	

	
	"(2) Utilizarea sumelor prevăzute la art. 2 se aprobă de către ordonatorii principali de credite, după consultarea prealabilă a Consiliului de Export."
	
	
	

	8.
	3. La capitolul II din anexă, după litera b) se introduc trei noi litere, lit.b1-b3, cu următorul cuprins:
	- La articolul I punctul 3 capitolul II din anexă, litera b1) se modifică şi va avea următorul cuprins: 


	- La  articolul I punctul 3 se abrogă.

	Prin completările aduse a fost creată o procedură suplimentară de achiziţie directă a spaţiului expoziţional, situaţie ce îngreunează finalizarea încheierii angajamentelor legale şi plata contravalorii acestora, fapt ce a generat o birocratizare excesivă a procedurii de achiziţie a serviciilor de participare a exportatorilor români la târguri şi expoziţii internaţionale.

Prin abrogarea punctului 3, atât achiziţia spaţiului expoziţional cât şi achiziţia serviciilor privind participarea exportatorilor români la manifestările expoziţionale se va realiza într-o singură procedură de licitaţie deschisă, cu respectarea legislaţiei în vigoare.

Aplicarea textului actual a condus la disfuncţionalităţi grave în efectuarea plăţii pentru serviciile cuprinse la punctul 3 al art. I, din cauza faptului că cele două proceduri paralele de achiziţie trebuie finalizate concomitent, ajungându-se adesea în situaţia de a achiziţiona spaţiul fără a avea un câștigător desemnat al achiziţiei privind serviciile de participare, sau la situaţia de a avea atribuit contractul de servicii de organizare fără a avea posibilitatea respectării termenelor de plată a spaţiului, impuse de organizatorul extern.

Mai mult decât atât, ministerul se află în imposibilitatea  recuperării TVA-ului  aferent plăţilor prevăzute la punctul 3, întrucât în spaţiul UE, majoritatea plăţilor sunt însoţite de TVA-ul ţării de reşedinţă în care se desfăşoară manifestarea internaţională, iar ministerul, ca autoritate a administrației publice centrale, nu poate recupera suma aferentă TVA, întrucât nu este o entitate care să poată fi înregistrată în Registrul operatorilor internaţionali care au dreptul de recuperare a TVA. Această situaţie duce la cheltuieli suplimentare ce nu erau generate în contextul legislativ anterior.

	
	"b1) în situaţiile prevăzute la lit. a) şi b), pentru închirierea spaţiului expoziţional, plata se realizează de către Ministerul Economiei. Comerţului şi Relaţiilor cu Mediul de Afaceri prin achitarea, după caz, către organizatorul extern a sumelor angajate, în condiţiile legii;
	"b1) în situaţiile prevăzute la lit. a) şi b), pentru închirierea spaţiului expoziţional şi achitarea utilităţilor, plata se realizează de către Ministerul Economiei, Comerţului şi Relaţiilor cu Mediul de Afaceri prin achitarea, după caz, către organizatorul extern a sumelor angajate, în condiţiile legii;"


	Autor:

Comisia pentru politică economică, reformă şi privatizare
	

	
	b2) în situaţiile prevăzute la lit. a) şi b), pentru construirea şi/sau amenajarea spaţiului expoziţional, plata se realizează de către Ministerul Economiei, Comerţului şi Relaţiilor cu Mediul de Afaceri, prin achitarea către organizatorul extern a sumelor angajate, dacă legislaţia specifică ţării unde se realizează manifestarea expoziţională prevede o astfel de obligaţie;
	
	
	

	
	b3) modalitatea de încheiere a contractelor de prestări servicii pentru organizarea participării la târguri şi expoziţii internaţionale, se stabileşte în cuprinsul Mecanismelor de derulare a acţiunilor din Programul de promovare a exportului, administrat de Ministerul Economiei, Comerţului şi Relaţiilor cu Mediul de Afaceri, aprobate prin Hotărârea Guvernului nr. 296/2007;"
	
	
	

	9.
	Art. II. - Ordonanţa de urgenţă a Guvernului nr. 120/2002 privind aprobarea Sistemului de susţinere şi promovare a exportului cu finanţare de la bugetul de stat, republicată în Monitorul Oficial al României, Partea I, nr. 67 din 29 ianuarie 2008, precum şi cu modificările şi completările aduse prin prezenta ordonanţă de urgenţă, se va republica în Monitorul Oficial al României, Partea I, dându-se textelor o nouă numerotare.
	
	Nemodificat
	


2

